**Mezőgazdasági mérnöki alapképzési szak - hallgatói elégedettség értékelése 2018**

A mezőgazdasági mérnöki alapképzési szak hallgatói a korábbi évek gyakorlatának megfelelően a megadott szempontrendszer szerint értékelték a mezőgazdasági mérnöki alapképzési szakot. 2018-ban a 15 hallgatónk töltötte ki a kérdőívet, mely az összes hallgatónk mindössze 11,3%-a.

1. **A szakon folyó oktatás színvonala**

A hallgatói megítélés jónak tekinthető. A hallgatók döntő többsége, 60%-a szerint megfelelő az oktatás színvonala, 6,7% szerint magas színvonalú oktatás folyik. A képzés színvonalát erősen hullámzónak tartotta 26,7%.

1. **Elégedettség a tantárgyi hálóval**

A hallgatók 13,3%-a szerint jól átgondolt a tantárgyak rendszere, elégedett vele. A hallgatók többsége (46,7%) azonban úgy nyilatkozott, hogy sok felesleges tárgyat kell teljesíteniük, amelyeknek nem látja a hasznát.

1. **A leginkább fejlesztett képességek**

A szakon folyó képzés a hallgatók megítélése szerint leginkább az önálló tanulást (66,7%), a kommunikációs készségeket (46,7%), illetve a lexikális tudást (40%) fejleszti.

1. **Az oktatók szakmai felkészültsége**

Az oktatók szakmai felkészültségét kiemelkedőnek találta 33,3%. Az oktatók szakmai felkészültségét megfelelőnek tartotta 40%. 26,7% egyénenként erősen változónak találta az oktatók szakmai felkészültségét.

1. **Tantárgyi követelményrendszer**

Magasnak, de teljesíthetőnek tartja a követelményeket a hallgatók 46,7%-a. 20%-uk tartja a követelményeket magasnak, nagyon nehezen teljesíthetőnek 33,3% szerint reálisak a követelmények és arányosak a közvetített tananyaggal.

1. **Az oktatók és hallgatók viszonya**

Az oktatók és hallgató viszonyát a kölcsönös tisztelet és megbecsülés jellemzi (6-ból 4,87 pont). Jónak értékelték a hallgatók a segítségnyújtást és a konzultációs lehetőségeket (6-ból 4,86 pont).

1. **Gyakorlati képzés**

A szakhoz kapcsolódó gyakorlati képzést a hallgatók döntő többsége (60%) jól szervezettnek, átgondoltnak, naprakész tudást biztosítónak tartja. 13,3% szerint a gyakorlati képzés jól szervezett, de elavult tudást közvetít. Azok aránya, akik szerint a gyakorlati képzés rosszul szervezett és nem tölti be funkcióját 20%.

1. **Infrastruktúra**

Legjobbnak minősítették a hallgatók a könyvtári szolgáltatásokat (6-ból 4,75 pont), illetve az oktatástechnikát (4 pont), intenet-elérhetőséget (4 pont), valamint a tantermek és a laborok és műhelyek felszereltségét (3,87 és 3,9 pont). A gyakorlótermek biztosítása (3,6), a jegyzetellátottság (3,67 pont), ill. a számítógépek száma (3,6 pont) a megítélése volt a legrosszabb.

1. **A szak által szervezett tanulmányutak**

A szak által szervezett tanulmányutakkal teljesen elégedett hallgatók száma 40%-os volt, azonban 33,3% szerint kevés hallgató számára biztosítanak ilyen lehetőségeket.

1. **Tanulmányi és Felvételi Csoport működése**

A Tanulmányi és Felvételi Csoport működését a szakon tanulók közepesnek, vagy közepesnél gyengébbnek ítélték meg (2.57 – 3,21 pont a 6-ból).

1. **Intézeti adminisztráció**

Az intézeti adminisztráció megítélése jó, ill. kiváló volt (4,36-4,64 pont).

1. **Kreditek elismerése, órarend rugalmassága**

A más intézményekben szerzett kreditek elismertetését 6-ból 4 pontra, a főiskolán belül egy másik képzés során megszerzett kreditek elismertetését 3,8 pontra, az órarend rugalmas átalakítását és a tanulmányi idő kitolódását 3,23 pontra értékelték a hallgatók.

1. **A szak megítélése**

A szak hírnevének hallgatói megítélése jó (6-ból 4,14 pont). Az itt szerzett szakképzettség piacképességének értékelése is jó (4,14 pont), hasonlóan a szakon végzett hallgatók elhelyezkedési esélyeihez (4,1 pont).

1. **Elhelyezkedési szándék**

A kérdőívet kitöltő hallgatók 100%-a az itt szerzett szakképzettséggel szeretne elhelyezkedni.

**A hallgatói vélemények alapján megfogalmazott javaslatok az intézeti vezetés felé:**

A gyakorlati képzés arányának további növelése. Számítógép hozzáférést és a jegyzet-ellátottságot javítani kell. A Tanulmányi és Felvételi Csoport kommunikációját a mezőgazdasági mérnöki alapszakos hallgatókkal javítani kell, hasonlóan a segítőkészségükhöz.

Nyíregyháza, 2018. november 10.

Dr. Simon László

a mezőgazdasági mérnöki alapszak szakfelelőse